Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Sunnuntaina 2. toukokuuta, Israelissa vietettiin kansallista -
surupäivää niiden 45 ihmisen muistoa kunnioittaen, -
jotka menehtyivät Merom Golanilla tapahtuneessa onnettomuudessa -
huhtikuun viimeisenä päivänä.
Arviolta 90.000 ortodoksijuutalaista oli kokoontunut Golanilla sijaitsevalle -
Meron vuorelle viettämään juhlaa, jossa muistellaan -
satoja vuosia sitten kuollutta rabbi Simon Bar Yochaita ja -
hänen kabbalaan ohjaavia opetuksiaan.
Ahtaassa tilassa syntyneen paniikin seurauksena ainakin 150 ihmistä -
loukkaantui, joista 45 niin vakavasti, että menehtyivät vammoihinsa.
Usean loukkaantuneen tila on vielä vakava.
Menehtyneiden joukossa oli ainakin kuusi Yhdysvaltojen kansalaista -
sekä useita lapsia. Tämä Meron vuoren vuotuinen -
Lag Ba Ómer tilaisuus on erittäin tärkeä kabbalistisille juutalaisille.
Useat valtionpäämiehet eri puolilla maailmaa -
ovat lähettäneet Israeliin osanottoviestejä.
Näin ovat tehneet myös useat arabi- ja islamilaiset valtiot.
Yhdysvaltojen presidentin voimakkaasti ajama tavoite -
uudistaa vuonna 2015 solmittu JCPOA sopimus Iranin kanssa, -
saattaa vaarantaa Israelin ja Yhdysvaltojen keskinäisiä suhteita, -
arvioidaan Israelin median taholla.
Kyse ei ole mistään vähäpätöisestä erimielisyydestä, -
vaan todellisesta Israeliin kohdistuvasta uhkatekijästä, -
joka saattaa pakottaa heidät toimimaan Iranin suhteen -
vastoin USA:n presidentin intressejä.
Israelin toistuvat vaatimukset sisällyttää Wienissä käytäviin -
neuvotteluihin myös Iranin julkisuudessa esillä pitämät tavoitteet
juutalaisvaltion tuhoamisesta, näyttävät kaikuvan kuuroille korville.
Israelin mediassa esiintyvissä kommenteissa todetaan -
länsimaiden, Kiinan ja Yhdysvaltojen olevan enemmän huolissaan -
JCPOA sopimuksen uudistamisesta ja Palestiinan valtion muodostamisesta,
kuin siitä, minkälaisen strategisen uhkatekijän ne muodostavat Israelille.
Edelliseen uutisaiheeseen liittyen, Iran on jäänyt jälleen kiinni -
eräästä kaikkein tärkeimmästä sopimusrikkomisesta, -
joka sisällytettiin Obaman aikanaan sorvaamaan sopimukseen.
Ballististen ohjusten kiellon ohella Iran sopi, että heidän -
Arakin kaupungissa sijaitseva plutoniumin erottamiseen tarkoitettu -
raskasvesireaktori suljetaan, ja reaktori täytetään betonilla.
Näin Iran lupasi tehdä, mutta ei ole toteuttanut sitä milloinkaan, -
vaikka sitä on toistuvasti siltä vaadittu ja -
Iran on yhtä toistuvasti luvannut hoitaa asian kuntoon.
Vuosien 2016 ja 2019 välisen aikana -
Iran on toistuvasti johtanut tarkastajia harhaan -
tekaistuilla kuvilla ja harhaanjohtavilla väitteillä.
Arakin raskasvesireaktori on vielä tänään yhtä käyttökelpoinen -
kuin mitä se oli vuonna 2015, jolloin mainittu JCPOA sopimus tehtiin.
Reaktorin tarkoitus on erotella plutoniumia -
Bushehrin sähköä tuottavan ydinvoimalan -
loppuun poltetuista uraanisauvoista.
Israelin Mossadin johtaja, pääministeri Netanyahun luottomies -
Jossi Cohen vieraili Yhdysvalloissa yhdessä kahden Israelin -
turvallisuudesta vastaavan virkamiehen kanssa.
Tavatessaan viime viikon lopulla ulkoministeri Tony Blinkenin, -
keskusteluihin liittyi, aivan yllättäen, presidentti Joe Biden, -
joka välitti samalla oman ja Yhdysvaltojen kansan syvän osanoton
Merom Golanin tragedian johdosta.
Tilaisuudessa Joe Biden ja Jossi Cohen keskustelivat myös -
kahden kesken aiheena juuri Wienissä käytävät neuvottelut -
Iranin saamiseksi takaisin JCPOA sopimuksen piiriin.
Mossad johtaja oli täten ensimmäinen Israelin merkittävistä johtajista, -
joka tapasi presidentti Joe Bidenin henkilökohtaisesti.
Mossadin johtajan matkan tarkoitus oli selvittää USA:n hallinnolle -
kaikki se tieto mikä Israelilla on Iranin jatkuvista sopimusrikkomuksista
ja jotka tulisi ottaa huomioon myös käytävissä neuvotteluissa.
Niihin liittyy epäilemättä myös ne Israelin tekemät arviot, -
joiden mukaan Iranilla on yksi tai useampia salaisia rikastamoja, -
sellaisia, joista he eivät ole kertoneet sopimus kumppaneille ja -
joihin ei siten IAEA:n tarkastajillakaan ole ollut pääsyä.
Israelia ja sen pohjoinen naapuri Libanon ovat jo vuosia olleet -
erimielisiä, ei pelkästään Iranin käskyläisen Hizbollahin -
liian voimakkaasta roolista maan sisäpolitiikassa, -
vaan myös kummankin valtion merialueen rajoista.
Kysymys on mannerjalustan alueesta, jolla uskotaan olevan -
hyvinkin suuria kaasu ― ja öljyesiintymiä.
Libanon haluaisi siirtää merialueensa rajaa yhä enemmän etelään -
ja Israel puolestaan katsoo heille kuuluvan alueen rajan -
ulottuvan huomattavasti kauemmaksi pohjoiseen.
Libanonille kyse olisi heille elintärkeistä alueista, -
joiden avulla maan retuperällä oleva talous saataisiin parempaan kuntoon.
Israel kannalta kyse olisi samalla myös Hizbollahin vahvistumisesta ja -
mitä etelämmäksi rajaa siirrettäisiin, sitä helpompaa Hizbollahille olisi -
sabotoida Israelin toimivia energialauttoja.
Neuvotteluja aletaan käymään USA:n johdolla. Bidenin hallinto katsoo, -
että niiden edistyminen helpottaisi ennemminkin -
Libanonin heikkoa taloutta kuin toisi oleellista -
vaaramomenttia Israelin turvallisuudelle.
Sitten hieman kauemmaksi Israelista aivan tuonne Kauko-Itään saakka.
Kiinan Japanin suurlähetystö latasi viime viikolla twitter sivustolleen -
Yhdysvaltojen Lähi-ja Keski-Idän politiikkaa -
voimakkaasti loukkaavan kuvan teksteineen.
Pilapiirroksessa viikatemies kulkee eri valtioiden ovelta toiselle -
jättäen veriset jäljet jokaisen niiden kohdalla jälkeensä.
Japaninkielinen kuvateksti mainitsee, -
"Jos Yhdysvallat toisi mukanaan demokratiaa, se näyttäisi tällaiselta".
Pilapiirros demonisoi samalla, tosin välillisesti, -
myös Yhdysvaltojen Lähi-idän liittolaista Israelia, -
jonka vuoksi Israelin Japanin suurlähettiläs Jaffa Ben Ari -
huomautti asiasta Kiinan Japanin suurlähettiläälle.
Kiinan mukaan tulkinta oli väärä, -
mutta pilapiirros poistettiin kuitenkin Kiinan twitter sivustolta, -
tosin ilman tällaiseen yhteyteen normaalisti kuuluvaa anteeksipyyntöä.
Kuten viime uutislähetyksessämme kerroimme, parisen viikkoa sitten -
Syyriasta ammuttiin venäläisvalmisteinen ohjus Israeliin -
ja joka sittemmin räjähti vain 30 kilometrin päässä -
Israelin ydintutkimuskeskuksesta Dimonassa.
Sekä kyseisen ohjuksen lähtöpaikka, että syy, -
miksi Israelin ohjuspuolustus epäonnistuivat sen tuhoamisessa, -
ovat edelleen hyvin epämääräisten tietojen varassa.
Yhtälailla, jos ohjus ammuttiin idän suunnalta Syyriasta, -
vakava kysymys nousee esille siksi, että myöskin Negevissä oleva -
X-Band tutka- ja siihen liitetty Patriot ohjusten torjuntajärjestelmä -
epäonnistui sen pudottamisessa ja ohjus räjähti maan pinnalla -
onneksi ilman henkilö- tai materiaalivahinkoja.
Armeija ilmoitti tutkivansa edelleen tapahtumaa, mutta -
pysyy väitteessään, että ohjusta ei ollut tarkoitettu iskemään Dimonaan, -
vaan se oli harhautunut reitiltään.
Tämäkään ilmoitus ei silti selitä sitä, miksi eräs maailman tehokkaimmista -
ja moninkertaisimmista ilmapuolustusjärjestelmistä -
epäonnistui tosiaankin siinä, mitä varten ne oli rakennettu.
Tätä uutiskatsausta laadittaessa ei ollut vielä selvää jatkaako -
Benjamin Netanyahu tehtäväänsä hallituksen muodostajana vai
antoiko presidentti Rivlin mandaatin jollekin toiselle puoluejohtajalle.
Vielä maanantaina Netayahu kävi keskusteluja sekä Jamina puoluetta -
edustavien Naftali Bennettin että Ayelet Shakedin kanssa, -
jotka kumpikin kertoivat, Israel Hayom median mukaan, -
että he eivät tue Jair Lapidia ja mahdollista vasemmistohallitusta.
Saman lähteen mukaan Netayahu ja Bennet voisivat jopa vuorotella -
pääministerin paikalla. Kummankin toive on välttää -
Israelia joutumasta viidensiin vaaleihin.
Näin Jerusalem uutiset tällä kertaa. Muistathan edelleen rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola